Likumprojekts

**Grozījumi Tūrisma likumā**

Izdarīt Tūrisma likumā (Latvijas Republikas Saeimas un Ministru Kabineta Ziņotājs, 1998, 21. nr.; 1999, 22. nr.; 2002, 4. nr.; 2003, 6. nr.; 2006, 7. nr.; 2009, 14. nr.; Latvijas Vēstnesis, 2009, 205. nr.; 2012, 105. nr.; 2015, 251. nr.; 2017, 239. nr.) šādus grozījumus:

1. 1. panta pirmajā daļā:

izteikt 1. punktu šādā redakcijā:

“1) aktīvais tūrisms – tūrisma veids, kurā ceļojumu galvenais nolūks ir aktīva atpūta un fiziskas aktivitātes ceļojuma laikā”;

aizstāt 7. punktā vārdu “kultūrvēsturisko” ar vārdu “kultūras”;

papildināt 17. punktu pēc vārdiem “tūristu mītne –” ar vārdiem “viesu dzīvoklis, ēkas daļa”;

aizstāt 18. punktā vārdu “pakalpojumu” ar vārdu “produktu”;

papildināt 27. punktu pēc vārda "profilakse" ar vārdu "diagnostika";

papildināt daļu ar 34., 35., 36. un 37. punktu šādā redakcijā:

“34) **apgrozījums kompleksu un saistītu tūrisma pakalpojumu jomā** – kopējais naudas apjoms, kas tiek saņemts par kompleksu tūrisma pakalpojumu vai pakalpojumu, kas ietilpst saistīta tūrisma pakalpojumā, un kas atspoguļo naudas summu, kas saņemta no ceļotājiem noteiktā laika periodā”;

“35) **tūrisma produkts** – prece, pakalpojums, cilvēka darbības radītās vērtības vai to kopums, kuriem piemīt reāla patēriņa vērtība, kurus tūrisma un citu tautsaimniecības nozaru uzņēmumi un organizācijas ražo, izveido vai pielāgo tūristu interešu un vajadzību apmierināšanai”;

“36) **viesu dzīvoklis** – rezervēšanai pieejama tūristu mītne (arī dzīvojamā telpa), kurā tiek nodrošinātas viesu ikdienai vai atpūtai nepieciešamās ērtības un kuru saimnieciskās darbības veicējs – fiziska persona vai juridiska persona izīrē tūristam, īres maksā iekļaujot visus ar viesu dzīvokļa lietošanu saistītos maksājumus.”;

“37) **darījumu tūrisms** – tūrisma veids, kurā ceļojuma galvenais nolūks ir dienesta darījumu kārtošana, komercdarbības jautājumu risināšana un piedalīšanās konferencēs, sanāksmēs, izstādēs un citos darījuma tūrisma pasākumos.”.

2. 3. pantā:

papildināt 1. punktu pēc vārdiem “radīt jaunas darba vietas” ar vārdiem “un sniegt atbalstu iedzīvotāju labklājības izaugsmei”;

izteikt 3.1 punktu šādā redakcijā:

“31) veicināt reģionu un lauku sociālās, ekonomiskās un kultūras vides un kvalitatīvas ainavas saglabāšanu un vērtības celšanu, sekmējot ilgtspējīga tūrisma attīstību”;

aizstāt 4. punktā vārdu “kultūrvēsturiskā” ar vārdu “kultūras”;

aizstāt 7. punktā vārdu "invalīdu" ar vārdiem "personu ar invaliditāti";

papildināt pantu ar 11. punktu šādā redakcijā:

“11) veicināt veselibas tūrisma un darījumu tūrisma attīstību, veidojot uz eksportu orientētus augstas pievienotās vērtības tūrisma produktus”.

3. Izslēgt 6. panta otrās daļas 2. punktā vārdus "likumprojektus un".

4. 6.1 pantā aizstāt sestās daļas 4. punktā vārdu "sestajā" ar vārdu "piektajā".

5. 8. pantā:

izteikt panta 2. punktu šādā redakcijā:

“2) saskaņā ar teritorijas attīstības plānošanas dokumentiem un sadarbībā ar citām pašvaldībām nodrošina pasākumus vienota tūrisma galamērķa (vietas), tai skaitā kūrortu, attīstībai”;

papildināt 3. punktu pēc vārda “saglabāšanu” ar vārdiem “ilgtspējīgu attīstību”;

izteikt 4. punktu šādā redakcijā:

“4) piedalās tūrisma informācijas centru, punktu un stendu izveidošanā un finansēšanā, iesaistās tūrisma galamērķa popularizēšanā un sniedz informāciju Latvijā un ārvalstīs par tūrisma iespējām savā teritorijā un tūrisma galamērķī”;

papildināt 5. punktu pēc vārda “veselīga” ar vārdu “aktīva”;

papildināt pantu ar 6. punktu šādā redakcijā:

“6) veicina un attīsta labvēlīgu vidi privātajai uzņēmējdarbībai tūrisma jomā”.

6. 8.1 panta pirmajā daļā:

papildināt 2. punktu pēc vārdiem “uzturēšanu un ziņu aktualizāciju tajā” ar vārdiem “un informācijas publicēšanu Patērētāju tiesību aizsardzības centra tīmekļvietnē”;

izslēgt 4. punktā vārdus “tūrisma aģenta”.

7. Izslēgt 9. pantu.

8. Papildināt 11. panta otro daļu ar 2.1 punktu šādā redakcijā:

"21) tūrisma pakalpojuma sniedzējs, kas sekmē saistītus tūrisma pakalpojumus;"

9. Papildināt 14. pantu ar 1.1 daļu šādā redakcijā:

"(11) Tūrisma informācijas centrs un tūrisma informācijas punkts ir tiesīgs veikt suvenīru un iespieddarbu tirdzniecību pamatfunkciju nodrošināšanai, ja tiek konstatēta un novērsta tirgus nepilnība — situācija, kad tirgus nav spējīgs nodrošināt sabiedrības interešu īstenošanu attiecīgajā jomā."

10. 16.2 pantā:

izslēgt pirmās daļas 3. punktā vārdus un skaitli "un piektās daļas 1. punktā";

izslēgt trešās daļas 2. punktā vārdus un skaitli "un piektās daļas 3. punktā".

11. Papildināt likumu ar V nodaļu šādā redakcijā:

"**V nodaļa**

**Administratīvā atbildība tūrisma pakalpojumu sniegšanas jomā un kompetence sodu piemērošanā**

**19. pants. Administratīvā atbildība tūrisma pakalpojumu sniegšanas jomā**

(1) Par ārzemnieka deklarācijas veidlapā sniegto ziņu pārbaudes, veidlapas uzglabāšanas vai nodošanas noteikumu pārkāpšanu,

piemēro brīdinājumu vai naudas sodu fiziskām personām līdz astoņdesmit sešām naudas soda vienībām, bet juridiskajām personām līdz simt piecdesmit sešām naudas soda vienībām.

(2) Par kompleksa vai saistīta tūrisma pakalpojuma organizēšanu, sniegšanu, piedāvāšanu pārdošanai vai pārdošanu, nenodrošinot vispār vai nenodrošinot pietiekamu normatīvajos aktos noteikto nodrošinājumu visu to maksājumu atmaksāšanai, kurus veikuši ceļotāji vai kuri veikti ceļotāju vārdā, ciktāl tūrisma pakalpojuma sniedzējs nespēj pilnībā vai daļēji pildīt savas saistības un sniegt attiecīgos pakalpojumus savu likviditātes problēmu dēļ,

piemēro naudas sodu fiziskajām personām no četrdesmit līdz četrsimt naudas soda vienībām, bet juridiskajām personām no piecdesmit sešām līdz divi tūkstoš astoņsimt naudas soda vienībām.

(3) Par kompleksa tūrisma pakalpojuma organizēšanu, sniegšanu, piedāvāšanu pārdošanai vai pārdošanu bez speciālās atļaujas (licences), saistīta tūrisma pakalpojuma organizēšanu, sniegšanu, piedāvāšanu pārdošanai vai pārdošanu bez reģistrēšanās šā likuma 8.1 panta pirmās daļas 2. punktā minētajā datubāzē,

piemēro naudas sodu fiziskajām personām vai valdes loceklim no piecdesmit sešām līdz četrsimt naudas soda vienībām, atņemot valdes loceklim tiesības ieņemt noteiktus amatus komercsabiedrībās vai bez tā.

**20. pants. Kompetence sodu piemērošanā**

(1) Administratīvo pārkāpumu procesu par šā likuma 19. panta pirmajā daļā minētajiem pārkāpumiem veic Valsts policija.

(2) Administratīvo pārkāpumu procesu par šā likuma 19. panta pirmajā daļā minētajiem pārkāpumiem ir tiesīga uzsākt arī Valsts robežsardze.

(3) Administratīvo pārkāpumu procesu par šā likuma 19. panta otrajā un trešajā daļā minētajiem pārkāpumiem veic Patērētāju tiesību aizsardzības centrs."

12. Papildināt pārejas noteikumus ar 20. punktu šādā redakcijā:

“20. Šā likuma V nodaļa stājas spēkā vienlaikus ar Administratīvās atbildības likumu.”

Ministru prezidents [Arturs Krišjānis Kariņš](https://www.mk.gov.lv/lv/amatpersonas/arturs-krisjanis-karins)

Ekonomikas ministrs Ralfs Nemiro

Iesniedzējs:

Ekonomikas ministrs Ralfs Nemiro

Vīza:

valsts sekretārs Ēriks Eglītis